Ля агеньчыка сядзелі Бердніковіч, Гальчэня і старшыня калгаса Андрэй Труцікаў. 3 пабочных людзей толькі ён адзін мог хадзіць да нас самастойна. Гальчэня паказаў яму сцежку, бо Труцікаў быў добрым нашым памочнікам па ўсіх падпольных і інтэнданцкіх справах. Ён вывеў з акружэння многіх нашых байцоў, стварыў некалькі баз узбраення, калі фронт праходзіў ужо каля Гомеля, здолеў зберагчы амаль у сё калгаснае дабро. Калі набліжаліся да раёна акупанты, Труцікаў са сваімі калгаснікамі разбурыў масты, заваліў дарогі лесам, засыпаў у некалькіх месцах меліярацыйную канаву і забалоціў грэблю. Акупанты ў летні час не вельмі маглі трапіць у вёску, а калі іншы раз і траплялі, дык нідзе нічога не маглі знайсці, бо ўсё было схавана.